# Blanca de Rasquera

### De Viquipèdia

La Blanca de Rasquera és una cabra pròpia de diverses comarques meridionals de Catalunya com, el Baix Camp, el Baix Ebre, el Montsià (aquí ja extingida), la Ribera d'Ebre i la Terra Alta.

## [edita] Història

Filogenèricament estaria emparentades amb la Capra prisca influenciada per la Capra aegagrus tot i no tenir-se clar.

No se sap de l'origen de la seva existència a Catalunya ja que en els texts medievals en què es parla de cabres no es descriuen morfològicament. Ara bé, gràcies a la tradició oral s'ha pogut establir que ja existien als inicis de la primera meitat del segle XX.

A meitats del segle XX n'hi va arribar a haver uns 30.000 exemplars però ara n'hi ha uns 5.000. La regressió de la raça l'està empenyent a viure a les zones més muntayoses que és on es conserven més.

Es tracta d'una raça càrnia destinada exclusivament a la producció de cabrits de llet.

## [edita] Característiques

- Orelles grans, caigudes i cap endavant.
- Cap allargat.
- Els mascles pesen de 65 a 70 kg i les femelles de 55 a 60.
- Els mascles tenen una alçada mitjana fins a la creu de 77 cm i les femelles de 72.
- Ulls entre groc i taronges.
- Llavis gruixuts i amb freqüència pigmentats.
- Front ample i pla.
- Cua curta i de naixement baix.
- Capa o bé del tot blanca o bé negre i blanca.
- Pell gruixuda i elàstica.
- Mucoses no del tot pigmentades.

## [edita] Enllaços externs

- Les races domèstiques autòctones de Catalunya

Obtingut de "http://ca.wikipedia.org../../../b/l/a/Blanca_de_Rasquera_06e8.html"

Categories: Bòvids | Races domèstiques catalanes

##### Views

- Article
- Discussió
- Revisió actual

##### Cerca